AMF Intelligent Organ

Med det lille AMF-orgelet kan du bruke datamaskinen til å spille på, og programmet er ganske enkelt. Du bruker musen til å klikke på tangentene og hører tonene gjennom høyttalerne. Orgelet inneholder 10 forskjellige instrumenter, og i det røde feltet kan du skifte mellom dem ved å klikke på de små pilene. Lydstyrken kan kontrolleres på samme måte i det blå feltet, og i det grønne kan du velge hvilke oktaver som skal spilles fra klaviaturet på skjermen. Øverst i høyre hjørne finner du 5 knapper. 
Record bruker du til å ta opp dine egne musikkstykker.
Play bruker du til å avspille tidligere opptak.
On/off aktiverer/deaktiverer programmet, men uten å avslutte det.
Exit brukes til å gå ut av programmet.
About viser opplysninger om programmet.

Det er ytterligere tre knapper nederst på skjermen
Open and Play -- klikk her når du vil lytte til musikk du har lagret.
Save - klikk her for å lagre et opptak.
Help - for å få ytterligere hjelp til programmet.

Når du tar opp, det vil si klikker på Record-knappen, blir tidligere opptak slettet med mindre du har lagret dem ved å bruke Save-knappen. Du kan altså ikke ta opp musikkstykkene i flere omganger.

AMF Intelligent Organ kjører under Windows 3.1 og Windows 95.

Systemkrav
386 CPU
4 MB ram
0,3 MB diskplass

Avinstallering
Kjør programmet "Uninstall AMF Intelligent Organ". Da blir AMF Organ fjernet fra maskinen.